Благонравов Александр Иванович

Благонравов Александр Иванович (1886-1937) – Коми кытшын партиялöн функционер, Коми окружкомын медодзза секретар.

Чужис 1886' годö öння Воронеж лапöлісь Грязи грездын. Роч. Помаліс поппезö велöтан семинария. 1928'-1929' воэзö уджаліс Урал лапöлын парития Ишым окружкомын. 

1930' апрельсянь 1937' годöдз вöлі ВКП(б) Коми окружкомын медодзза секретар. Ветліс делегатöн партия XVI да XVII öксяннэз вылö, Урал лапöлісь партконференцияэз вылö.

1937' юль 3' лунö Советтэза Союзын ыджыт террор коста А. И. Благонравовöс арестуйтöмась да октяб пондöтчикö шуöмась лыйлыны. Нимсö сöстöмтöмась 1957' май 9' лунö.

Öшмöссэз
Национально-государственное строительство коми-пермяцкого народа в документах и материалах. Том І. 1917-1989. Кудымкар, 2006.

Категория: Коми история